Parlamentsvalget i Storbritannia 1997

Parlamentsvalget i Storbritannia 1997 ble avholdt 1. mai 1997. Valget ble vunnet av Labour under ledelse av Tony Blair. Partiet gjorde sitt beste valg noensinne og fikk 419 mandater i Underhuset. Valget førte til at statsminister John Major gikk av og markerte slutten på 18 år med konservativt styre i Storbritannia. 

De konservative gjorde sitt dårligste valg siden 1906 og verre enn Labour hadde gjort det ved valget i 1983. De konservative sto etter valget uten representasjon i Skottland og Wales.  

De konservative og Major forsøkte på sin side å gjenoppbygge den konservative regjeringens tillit etter en rekke skandaler. Hans valgkamp la vekt på styrken i den økonomiske oppgangen etter resesjonen tidlig på 1990-tallet, men ble utfordret av interne splittelser i partiet knyttet til Storbritannias medlemskap i Den europeiske union.

Labour gikk til valg som «New Labour», et mer moderat og sentrumsorientert parti med løsere bånd til fagforeningene. Partiplattformen inneholdt løfter om folkeavstemninger om regional selvstyre i Skottland og Wales og finanspolitisk ansvarlighet. Valget var den første nasjonale valgseieren til Labour på 23 år.  

Resultat

Foran valget hadde grensene mellom de ulika valgkretsene blitt endret og 8 nye plasser hadde blitt skapt, tallene for endring tar som utgangspunkt at de samme grensene skulle ha gjeldt ved valget i 1992. Dette var vanlig praksis i media under dekningen av valget.

 Parti  Stemmer Plasser  Endring Andel av stemmene (%) Labour Party 13 518 167  418 + 145  43,2Det konservative parti 9 600 774  165 - 178  30,7 Liberaldemokratene  5 242 947 46 + 28  16,8 Referendum Party  811 849 0  2,6 Scottish National Party  621 550 6 + 3  2,0 Ulster Unionist Party  258 349 10 + 1  0,8 Social Democratic and Labour Party 190 814  3 - 1  0,6 Plaid Cymru  161 030 4  0,5 Sinn Féin  126 921 2 + 2  0,4 Democratic Unionist Party  107 348 2 - 2  0,3 UK Independence Party  105 722 0  0,3 Green Party of England and Wales 63 991  0  0,3 Alliance Party of Northern Ireland 62 972  0  0,2 Socialist Labour 52 109  0  0,2 Liberal Party 45 166  0  0,1 Uavhengig  41 367  1 +1  0,1 BNP  35 832 0  0,1 Natural Law Party 30 604  0  0,1 Talmannen 23 969  1 +1  0,1 Prolife Alliance, Storbritannia 19 332  0  0,1 UK Unionist party 12 817  1 +1  0,0 Progressive Unionist Party  10,928 0  0.0 National Democrat 10 829  0  0,0

Totalt antall stemmer: 31 286 284.  Alle partier med mer enn 10 000 stemmer er vist.

 Referanser 

#1997
Kategori:Valg i 1997
Kategori:1997 i Storbritannia